కిరణ్ సింగ్ దేవ్

కిరణ్‌సింగ్ దేవ్ ఛత్తీస్‌గఢ్ రాష్ట్రానికి చెందిన రాజకీయ నాయకుడు. ఆయన జగదల్‌పూర్ శాసనసభ నియోజకవర్గం నుండి ఎమ్మెల్యేగా గెలిచి 2023 డిసెంబర్ 22న ఛత్తీస్‌గఢ్ రాష్ట్ర బీజేపీ అధ్యక్షుడిగా నియమితుడయ్యాడు.
రాజకీయ జీవితం
కిరణ్‌సింగ్ దేవ్ భారతీయ జనతా పార్టీలో (బిజెపి) 1985 నుండి 1986 వరకు బస్తర్ జిల్లా విద్యార్థి నాయకుడిగా తన రాజకీయ జీవితాన్ని ప్రారంభించి, 1998 నుంచి 2002 వరకు భారతీయ జనతా యువమోర్చా జిల్లా అధ్యక్షుడిగా, 2022లో బీజేపీ జిల్లా అధ్యక్షుడిగా బాధ్యతలు చేపట్టాడు. కిరణ్‌సింగ్ దేవ్ 2009 నుండి 2014 వరకు బిజెపి రాష్ట్ర కార్యవర్గ సభ్యునిగా, 2009లో జగదల్‌పూర్ మేయర్‌గా పని చేశాడు.

కిరణ్ సింగ్ దేవ్ 2014లో రాష్ట్ర బీజేపీ కార్యదర్శిగా, 2020  నుండి 2022 వరకు విష్ణు దేవ్ సాయి ఆధ్వర్యంలో ప్రధాన కార్యదర్శిగా కూడా పనిచేశారు.  ఆయన 2023 ఛత్తీస్‌గఢ్ శాసనసభ ఎన్నికల్లో  జగదల్‌పూర్ శాసనసభ నియోజకవర్గం నుండి ఎమ్మెల్యేగా గెలిచి, 2023 డిసెంబర్ 22న ఛత్తీస్‌గఢ్ రాష్ట్ర బీజేపీ అధ్యక్షుడిగా నియమితుడయ్యాడు.
మూలాలు

వర్గం:ఛత్తీస్‌గఢ్ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు